《赠郭澹溪》
元代·方回

赫日烧空暍欲死，诗来如向雪中看。
古罍出土铜声尽，明月浮空贝影寒。
江海岂无鸥作社，头颅安得鹖为冠。
会须弃置人间事，同向秋风觅钓竿。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。